Document ID: /roh_data/filtered/fineweb-2-filterrobots_roh.jsonl.gz/66896

Il rumantsch ed il talian èn definitivamain sutrepreschentads en l’Administraziun federala. Il center per democrazia ad Aarau ha prendì sut la marella la plurilinguitad tar la Confederaziun e constatà ch’i dat ina gronda discrepanza tranter teoria e pratica. Radund 60% dals 67 uffizis federals na resguardan betg la represchentanza proporziunala postulada per las minoritads linguisticas. Per la Rumantschia è la situaziun anc mendra: En 82% dals uffizis èn ils Rumantschs proporziunalmain sutrepreschentads.
RTR novitads 06:00